د تحریک انصاف ملاتړې ادعا کوي چې د فبرورۍ په ټاکنو کې پراخې درغلۍ شوي دي۔ په دغو ټاکنو کې له ګډون څخه د تحریک انصاف ګوند منع شوی و او کاندیدان یې مجبور شول چې په خپلواک ډول په ټاکنو کې برخه واخلي۔

د متحده ایالاتو او اروپایي اتحادیې په ګډون ګڼ شمیر هیوادونو په پاکستان کې په انتخاباتو کې د درغلیو په هکله د بشپړو پلټنو غوښتنه شوې خو پاکستاني چارواکي بیا پدې انتخاباتو کې د بهرنیانو انتقادونه نه مني او ادعا لري چې انتخابات آزاد او عادلانه و۔

په پارلماني انتخاباتو کې چې د فبروري میاشتې په اتمې نیټې وشول، هیڅ ګوند ونشو کړی چې اکثریت څوکۍ وګټي او په همدې خاطر د مسلیګ لیګ نواز او پاکستان پیپلز ګوند ائتلافي حکومت جوړ کړ چې صدراعظم پکې شهباز شریف او جمهور رئیس بیا آصف علي زداري شو